Erotui dela Giresoala: L. Grămadă 


— 20 ani dela moartea sa — 


Omagiu prietenesc şi camaraderesc 


: de 
Prof. univ. D. MARMELIUC şi Prof. univ. I. ANDRIEŞESCU 


1886—1917 


— 1936 — 
COLECȚIA REVISTEI „JUNIMEA LITERARĂ", CERNĂUȚI 


20270. 
www.dacoromanica.ro 


EROULUI DELA CIRESOAIA 


OMAGIU PRIETENESC 
ȘI CAMARADERESC 


DOUĂ CONFERINŢE 
ŢINUTE DE 
Prof. univ. D. MARMELIUC şi Prof. univ. I. ANDRIEȘESCU 


— 1936 — 


COLECŢIA REVISTEI „JUNIMEA LITERARĂ“, CERNĂUȚI 


20270 
www.dacoromanica.ro 


ION GRĂMADĂ SCRIITORUL 
ȘI LUPTATORUL!) 


DE 
D. MARMELIUC 


Vrednica şi meritoasa societate academică „Junimea“ miza 
cerut o conferință din literatura bucovineană pentru acest ciclu de 
conferințe al ei. 

Ce era mai firesc pentru mine decât să aleg pentru acest 
scop o figură, care a avut atât de strânse legături cu „Junimea“, 
care a muncit în sânul ei şi pentru sporirea prestigiului ei, care, cu 
sufletul format în ea, s'a avântat la luptă eroică şi la moarte de 
tranşee pentru idealul, care a sbuciumat sufletul atâtor generaţii şi 
a avut să fie plinit de generaţia eroului dela Cireşoaia, Ion Grămadă? 

Ce era mai firesc decât să mă gândesc la acelaşi lon Grăz 
madă, care a fost ani dearândul colegul meu de liceu, cu care am 
cetit împreună cărți, reviste şi ziare, aduse noaptea în sac peste 
apa Sucevii; care miza fost apoi tovarăş de studii şi de locuinţă 
la Viena, iar mai târziu, în Septemvrie 1913, coleg, profesor la 
fostul Liceu III de stat din Cernăuţi, astăzi Liceul „Aron Pumnul“ ; 
cu care am trăit apoi la Bucureşti zilele înfrigurate ale refugiului 
şi sbuciumul sufletesc din timpul neutralității româneşti; cu care 
am făcut împreună, pentru a doua oară în viață, şcoala militară din 
Botoşani, vestita şcoală militară cu ger cumplit, cu foame şi cu 
priveliştea sutelor de cadavre româneşti, înţepenite de tifos exante= 
matic pela porţile spitalelor din Botoşani, neîncipătoare pentru a- 
tâția ostaşi seceraţi de groasnicul flagel; care avântinduz=se la un 
contrazatac pe dealul Cireşoarei din jud. Bacău, a fost secerat de 
mitralierele germane. 

O viaţă de continuă luptă, de continuu neastâmpăr, de continuu 
efort spre creaţie, a fost viața acestui rar exemplar de om. 

Incă prin liceu, prin cl. V-a şi a Vlza, fiul lui Costan al lui 


1) Conferinţă ținută în Aula Universității, Vineri 27 Martie 1936. 

Niţucă Grămadă din Zahareşti, se caracteriza printre noi, ca un 
tânăr aparte: de o senzualitate excesivă, asociată cu o sensibilitate 
ce dădea de multe ori în violență bruscă. Cetia mult şi povestia 
frumos. Ochii săi mari şi negri i se umpleau de fulgere, de câte 
ori verbia despre soarta Românilor din Bucovina, de câte ori po= 
vestia scene din tragedia poporului românesc de pretutindeni. Preo= 
cupările sale literare lzau îndemnat de timpuriu să scrie. Incă în cl.V Iza 
Grămadă publică schițe şi novele în „Junimea literară“ din Cer- 
năuți şi în „Luceafărul“ din Budapesta, concurând cu schiţa „In ajuz 
nul despărțirii“ la premiul „Luceafărului“, iar cu schiţa „In Abbia= 
tegrazzo“ luând premiul „Junimii literare“ din 1905. 

Cetind cu plăcere din scriitorii ruşi şi cei nordici, bine înţeles 
după traduceri germane, el niza lăsat câteva traduceri nimerite din 
B. Bjornson, Korolenko, Vaillant etc. lar predilecţia sa pentru stu- 
diul istoriei, pe care lza înbrăţişat apoi cu atâta pasiune în anii săi 
de universitate, lza făcut să scrie, pe înțelesul poporului, schiţe 
istorice, pe care le-a publicat în diferite reviste şi publicaţiuni pe- 
riodice, cum au fost „Viaţa Românească“ dela laşi, „Neamul ro= 
mânesc literar“, „Junimea literară“, „Călindariul poporului bu- 
covinean“ ş. a. 

leşit de pe băncile liceului din Suceava, el a întrat imediat 
în societatea „Junimea“. Vacanţa a petreculizo în comuna sa na 
tală Zahareşti, în casa părintească, plină de lăicere, cu miros de 
busuioc şi de sulfină, cetind şi pregălinduzse pentru viața de stu= 
dent. Ne-am vizitat adeseori, comuna mea natală Liteni fiind la o 
depărtare de numai 1/2 oră de Zahareşti. Şi adeseori neza surprins 
noaptea în comuna celuialalt, discutând atâtea probleme ce frământau 
sufletul nostru plin de avânturi. lubia țărănimea cu pasiunea omului, 
pornit să se sacrifice pentru ea. O iubia şi căuta s'o cunoască 
tot mai mult, deşi adeseori îndura mici amărăciuni. 

Voiu povesti una din ele. 

Intr'o Duminică din August 1906 Ion Girămadă aranjează o 
mare petrecere poporană în comuna sa natală. Invită personal şi 
prin scrisori pe toţi intelectualii din comunele învecinate, aduce un 
taraf bun de lăutari, pregăteşte tot ce putea contribui la o bună 
reuşilă a serbării. 

Pela orele 3 după amiazi locul viran din preajma casei paz 
rohiale din Zahareşti era plină de lume ţărănească şi de intelec= 
tuali: preoţi şi învăţători cu familiile lor, studenţi, elevi de liceu etc. 

Trebuia deschisă hora. Convenirăm să deschidem o horă mare 
cu ţărani şi intelectuali la un loc. Şi se încinse o horă frumoasă 
ca în poveşti, în decursul căreia flăcăii zaharişteni au fost foarte 
cuminţi. După horă izam făcut lui Grămadă propunerea, ca aşe= 
zănd taraful de lăutari la mijloc, să lăsăm pe flăcăi să joace cu fe= 
tele lor deoparte, iar de cealaltă parte să aranțăm dans pentru 
intelectuali. i 

Se înfuriè. „Cum? Ne purtăm ca ciocoii? Ce, ni miroase 
opinca? — Nu“, îi replicai eu, „dar flăcăii chiuie în horă şi că- 
teodată chiuiturile lor sunt pipărate şi supără urechea fetelor de 
intelectuali“. 

— „Las' că am vorbit eu cu flăcăii noştri. Nu mă dau ei 
de ruşine.“ 

Taraful începu se cânte tocmai un joc popular, pe carezl 
cunoşteam şi noi, şi hai cu toţii la dans. Muzica trecu apoi la o 
horă legănată, şi iarăşi ne resfirarăm într'o horă mare şi frumoasă, 
de-fi era mai mare dragul. 

Deodată însă un hâtru de flăcău din apropierea lui Ion Grăz 
madă dădu drumul unei chiuituri. Cu mişcări fulgerătoare, doamnele 
şi domnişoarele o sbughiră peste pârleaz, în grădina casei paro- 
hiale, iar lon Cirămadă se retrase înverşunat acasă. 

Cu mare trudă am putut să-l readuc la petrecere. Dar tot 
timpul a stat posomorii. 

Ion Grămadă iubia prea mult pe ţăran. Îl ținea, cu mici ex= 
cepțţii, om de cuvânt, muncitor, isteţ, evlavios şi bun la suflet. 
Această iubire aproape mistică pentru păstrătorul de veacuri al 
tradiţiilor noastre se desluşeşte din fiecare schiţă şi nuvelă a sa. 
Chiar acolo, unde descrie un tip mai rar, cum e Mihalache Trăs= 
nea, care „era el ce era rău badea Mihalache, dar când se mânia, 
era în stare şi să ucidă tot cezi venia înainte“, la urmă biruie 
totuşi calităţile primitive ale sufletului fărănesc. Mihalache 'Trăs= 
nea regretă întreaga sa viaţă actul de violenţă, întrebuințat faţă de 
fiul său George. Când nu-l vede nimeni, Mihalache „carezi păstra 
hainele şi lucrurile, rămase dela el, sub lăcată, mergea câte=odată 
pezascuns în cămară să le vadă şi ieşia totdeauna cu ochii roşi“. 
Biruise bunătatea şi iubirea în sufletul lui Mihalache Trăsnea, care 
după 15 ani îşi aduce băiatul îndărăt acasă. 

Strâns legată de viaţa ţăranului este natura, căreia lon Gră= 
madă îi ridică pretutindeni, unde numai poate, imnuri de slavă prin 

descrieri măestre, dintre cari unele pot rivaliza, deşi concepute în 
tinerețe, cu peisagiile lui Mihail Sadoveanu şi altor scriitori mari. 
Ascultaţi una din aceste descrieri: „Insângerat scapălă soa= 
rele după munţii acoperiţi cu omăt, ale căror creştete scântee în 
lumina asfinţitului, de par aprinse, şi însângerat pare şi Someşul 
ce vâjâe asurzitor pe scocurile morilor de apă. Aerul de sară e 
răcoros, curat, şi pe toată valea se 'mpânzesc umbre ce curg din- 
spre munți şi înhobotează farinele arse şi îngălbenite de suflarea 
toamnei. În zare ard focuri vioaie, prin apropiere vitele culcate ru- 
megă lângă care, clingăte de clopoței şi sunete legănate de tălăngi 
picură din vreme *n vreme în liniştea sfântă a serii: se urcă oile 
la stână. Intrun loc al râului, unde malul nu e pripuriu, adapă 
baeţandrii şi flăcăii vitele. Un băetan cu traista deza şoldu si ră- 
zimat în bâtă se uită gânditor pe cursal apei la vale, ca şi cum 
ar asculta ceva“ etc. (In ajunul despărțirii, colecţia C. Loghin). 
Sau altă descriere dela sfârşitul aceleiaș schițe: „Şi era o tăcere 
aşa de mare, sfântă: dormiau şi apele şi vântul, iar copacii stăteau 
drepţi, încremeniţi în pulberea razelor de lună. In vale, pe Someş 
au amuţit morile, liniştea e stăpână peste toate, numai în răstimpuri, 
când şi când, o boare pribeagă face frunzele să foşnească domol, 
Sau cornul străjerilor trâmbiţă încetişor în depărtatele capete ale sa= 
tului. Aşa de sfios şi tremurător răsună buciumul în această li- 
nişte dumnezeească, ca o rugăciune a nopții... Și Lina tot la poartă...“ 
li pleca la armată drăguţul, de care tocmai se despărţise. 
Aceste minunate tablouri, coborite din dumnezeeasca natură, 
se găsesc împrăștiate ca nişte mărgăritare, culese de mână măiastră, 
în toate bucăţile de literatură pură ale lui lon Grămadă. 
Aceleiaş neţărmurite iubiri pentru țăran ii se datorește faptul 
că lon Girămadă se apucă, imediat după intrarea sa în Univer- 
sitate, să reînvie revista pentru popor „Deșteptarea“, al cărei prim 
număr, redactat de Grămadă, apare la 15 Noemvrie 1907. 
Intrând cu un entuziasm mai mult decât tineresc în viața de 
student, aşa cum o înţelegea Ion Grămadă şi mulţi din generația 
lui, entuziasm, pe care-l şi comunică d-lui Victor Morariu într'o 
scrisoare din 15 Oct. 1906 (J. L. XV. 1926, p. 168 urm.), mun= 
ca încordată, căreia i se supune ca student la cursuri, ca juni= 
mean la şedinţele literare, unde se remarcă şi se impune imediat, 
ca gazetar la „Apărarea Naţională“, la care devine redactorul foiței 
literare, şi apoi privaţiunile, căreia îi cste supus orice student să- 

rac, îl fac ca numai după un dela prima scrisoare, adresată d-lui 
Victor Morariu şi în care exclamă: „Numai desar da D=zeu să 
fiu sănătos, însă şi vesel, căci curaj şi sete de muncă am destulă“, 
săzi scrie, bolnav şi fără mijloace de traiu, aceluiaş prieten mai în 
vârstă: „Și tocmai când sunt mai bolnav, am pierdut oara (adică 
meditaţia) la preotul Percec, aşa că n'am nici casă nici masă; 
în toată seara stau și mă frământ unde să merg să mă culc şi 
necontenit îmi sună în urechi versurile lui St. O. Iosif. 


Noapte, noapte, iar mă lași 
Singur pe cărări pustii 
Părăsit aceleiaşi 


Palide melancolii... 
(Cal. GI. Buc. 1927, p. 97). 


lar în altă scrisoare disperarea lui Grămadă se exprimă şi 
mai violent: „Sunt aşa de sdrobit şi trupeşte şi sufleteşte, încât 
nu=mi doresc alia nimic decât linişte, şi iar linişte.“ 

După un an de muncă încordată, de privaţiuni şi de boală, 
Ion Girămadă e chemat, în toamna anulni 1908, ca meditator în 
casa ministrului de pe atunci Al. Constantinescu şi petrece un an 
întreg la Abbazia, unde se recreiază atât de bine, încât se hotă= 
reşte să nu mai amâie stagiul militar, pe carezl face ca „cogemite k. 
k. Jăgru“, cum scrie el aceluiaş prieten Victor Morariu din Tirol 
unde se înrolase întrun regiment austriac de vânători de munte. 

In vacanţa anului 1910 ne trezirăm amândoi la vetrele pă- 
rinteşti, în uniforme de sergenţi teterişti austriaci, el în uniforma 
de vânător de munte, eu în uniforma de soldat „landwehrist“, 
amândoi reformaţi definitiv din armata austriacă din cauza unui 
defect de cord. Ion Grămadă leapădă uniforma şi pleacă la Vă- 
leni de Munte, unde ascultă cursurile de vară din acel orăşel 
încântător şi leagă prietenii, care îi sunt scumpe viața întreagă. 

In toamna anului 1910 Grămadă veni la Viena. Soarta vru 
să locuim în două cabinete alăturate, să ne vedem zilnic, să dis- 
cutăm adeseori, să ne certăm câteodată. Ca să pară mai exotic, 
Grămadă îşi cumpără un fes şi umbla aşa prin Viena. Nu 
ştiam, cei dela Viena, că el anunţase acest fapt hazliu d-lui 
Victor Morariu printr'o scrisoare din 10 Octomvrie 1910: „Fiind 
cam drăcos de felul meu, miza venit într'o zi o idee, când mă ui- 
tam în oglindă: negru sunt, dinţi albi am, de cunoscut nu mă cu- 

noaşte aproape nime — ce bine ar fi să port fes turcesc, şi pe 
stradă chiar! Şi iată că mâne am să-l cumpăr! Dă Doamne bine 
de acum!“ (Cal. GI Buc. 1927, p.104). 


Viaţa studenţească din „România Jună“ oglindia sbucimul ro= 
mânismului de pretutindeni. De obiceiu rivalitățile se disputau între 
Ardeleni şi Bucovineni — şi ajungeau câteodată atât de înverşuz 
nate, încât trebuia calmul şi autoritatea membrilor emeritaţi şi onoz 
rari din Viena, ca să le aplaneze. 


Pe timpul însă, când veni Grămadă la Viena, în Ardeal cloz 
cotea năprasnic lupta dintre vechii luptători tradiționalişti, conduşi 
de d-nii Iuliu Maniu, Dr. Alex. Vaida-Voevod, Vasile Goldiș, 
Vasile Lucaci etc., şi între tineretul condus de d=l Oct. Goga. 
Ziarul celor dintâiu era „Românul“, al celor din urmă era „,Lri= 
buna“. Ambele apăreau la Arad şi duceau o luptă fratricidă, care 
frămânita şi îngrijora toată intelectualitatea românească. 

Şi studenţii românii din Viena, îndeosebi Ardelenii, se îm= 
părțiră în două tabere: româniști şi tribunişti. Certurile dintre 
Bucovineni şi Ardeleni ajunseră pe al doilea plan, până ce amuţiră 
cu totul. Lupta de idei, care câteodată deraia în discuţii violente şi 
personale, se dădea pe chestiunca celor două teze : a „Românului“, 
care vedea în acţiunea tineretului o trădare faţă de lupta ce trez 
buia dusă cu forțe unite împotriva asupririi tot mai dârze a Un- 
gurilor, şi aceia a „,Lribunei“, care vedea în tradiționalişti numai 
beneficiari ai luptelor de veacuri, nişte „măgari de pe coastele Ve- 
zuvului“, cum scria d=l O. Goga, şi propaga o campanie violentă 
împotriva fruntaşilor conducătorilor dela „Românul“. 


Ne împărțirăm şi noi, vechii tovarăşi. Ion Grămadă trecu de 
partea îiribuniştilor, iar eu, crezând că atunci, când un adversar 
puternic apasă până la zugrumare asupra destinelor româneşti, o 
divizare a forţelor în luptă este cel puţin inoportună, mă ataşai gru= 
pului românist. Pretutindeni, unde se întâlniau studenţi români, în2 
deosebi ardeleni — căci dintre bucovineni numai puţini urmăriau 
cu pasiune desfăşurarea luptei fratricide — se angajau discuţii, care 
de care mai violente, până ce grupurile ajunseseră nici să nuzşi mai 
vorbească, să-și caute mese diferite la restaurante şi cafenele, scurt, 
să reoglindească trista stare din Ardeal. 

De această surdă şi inutilă luptă s'a sesizat, în sfârşit, şi guz 
vernul român de sub preşedinţia lui fon I. C. Brătianu, care în 

primăvara anului 1912 a trimis la Arad pe C. Stere, să mijlocească 
o împăcare între taberele luptătoare. 

Mediaţiunea a reuşit. „Românul“ a absorbit şi elementele 
dela „Tribuna“, care a dispărut. 

Intre timp la „România Jună“ s'au făcut alegeri pentru co= 
mitet. Tribuniştii au pus candidatura lui Jon Grămadă, iar româ= 
nişti, împreună cu fruntașii coloniei române din Viena, au pus 
candidatura mea. 

M'am opus din răsputeri acestei candidaturi, deoarece îmi că= 
dea atât de greu să întrerup pregătirea tezei de doctorat la care 
începusem a lucra de câteva luni. Deaceea nici nu m'am înfățișat 
la alegeri, ceeace a fost utilizat de grupul tribunist în propaganda 
sa pentru I. Girămadă. 

Cu toate acestea am fost ales cu un vot în plus. Fruntaşii 
coloniei au venit la Seminarul de limbi clasice unde cetiam, şi mai 
cu binişorul, dar mai ales cu probozeli, mau silit să primesc prez 
şedinția „României June“. 

lon Grămadă a primit, apoi, să fie preşedinte al secţiei lite= 
rare, calitate, în care a pregătit istoricul „României June“, apărut în 
1912, iar actualul deputat Dr. V. Marcu, preşedinte al comisiei de 
control, „revizuitoare“, cum îi spuneam noi. 

Epoca aceasta a fost cea mai înfloritoare pentru „R. J.“, care 
în acel an administrativ a avut cei mai mulți membri activi din tot 
timpul existenţei sale, 81 la număr, şi a avut şedinţe literare din 
cele mai înălțătoare. 

Cu tot focul luptei, lon Grămadă a găsit timp să răscolească 
arhivele din Viena, să=şi facă note, să scrie teza sa de doctorat 
despre participarea Românilor la asediul Vienei, să trimită cores= 
pondenţe la ziarele din Ardeal şi din Bucovina. lar când în pri» 
măvara anului 1912, după împăcarea dintre taberele româneşti din 
Ardeal, lui I. Girămadă i se făcu propunerea să intre în redacţia 
„Reomânului“, el primi această sarcină destul de grea. 


Opt luni de zile a stat în redacţia acestui ziar, muncind din 
zori până noaptea târziu, nu numai la articolele şi reportagiile gaz 
zetăreşti, ci şi la diferite lucrări ce le pregătia. Convingerea lui 
că, în lupta pentru salvgardarea intereselor româneşti din monarhia 
habsburgică, se cere un front comun între românii ardeleni şi bucoz 
vineni, zau dus în redacţia arădană, unde pe lângă clipe de înăl- 
fare sufletească, n'au lipsit nici ore de desamăgire. El căuta în Ar- 

deal numai firi de oţel. A găsit însă şi acolo oameni slabi, caractere 
şubrede, cari l-au amărît şi decepţionat. 

La 1 Ianuarie 1913 revine la Viena, în acelaş cabinet din 
Lazarethstr. 29, lângă odăița mea, şi se aşterne pe muncă. lon 
Grămadă era foarte ambițios. Nu ştia că sunt pregătit şi mă pre= 
zint la doctorat. Când în Martie 1913 mi-am luat rigurosul principal 
cu distincție unanimă, la care a asistat aproape întreaga colonie şi 
studențime română, examenul de doctorat la Viena fiind public, 
printre cei prezenţi a fost şi Ion Girămadă. 

Când m'a felicitat şi el, în ochii lui sa văzut o licărire de 
durere. Până la sfârşitul lui Iunie nu lza mai văzut nimeni nicăieri. 
S'a închis în odăița lui şi cu sfârşitul semestrului de vară, I. Gră= 
madă a fost promovat, la 16 Iulie 1913, doctor în litere şi filosofie. 

In Septemvrie 1913 nezam găsit amândoi profesori suplini- 
tori la Liceul III de stat din Cernăuţi, aruncat în trei clădiri ne- 
încăpătoare: una, actualul liceu III din Piaţa Grigore Ghica=Vodă, 
a doua în str. Universităţii, între actuala clădire principală şi Căz 
minul studenţilor, a treia în actualul local al Seminarului pedagogic. 

Cu spiritualitatea creată în atmosfera panromânească şi ire- 
dentistă dela Viena, cu energia tinereţii, cu dorul de a ajuta po= 
porul românesc din Bucovina să se ridice, din urâţenia luptelor din- 
tre cele două tabere româneşti, la o concepție de salvare naţională, 
mam intrat nici unul în vr'o grupare politică bucovineană. lon Gră= 
madă, Vasile Liţu şi eu luam masa împreună, ne întâlneam adese 
ori în plimbări pe Dominic, discutam şi aşteptam o nouă grupare 
românească în preajma idealului de unitate culturală panromâneasă, 
condusă de profesorii Sextil Puşcariu şi Ion Nistor. 

Nimeni nu bănuia doar că focul dela Sarajevo va aduce asu- 
pra lumii cataclismul unui războiu, din care va ieşi biruitor idealul 
unităţii naţionale. 

Dar Grămadă nu se putu răbda. Temperament de luptător, 
el se angajă la începutul anului 1914 ca redactor al gazetei „Viaţa 
Nouă“, unde rămase până după izbucnirea războiului. A scris aici 
articole de lămurire românească, şi articole politice împotriva mem= 
brilor celuilalt partid, cel democrat, ne-a cerut articole şi nouă, lui 
Liţu şi mie — şi astfel am ajuns toți trei să fim denunțaţi chiar de 
către şeful democraţilor dr. Aurel Onciul ca iredentişti, 

Dar glontele dela Sarajevo căzu. Austria declară războiu Serbiei 
— şi în mai puţin dezo săptămână urmară declaraţiile de războiu 

ale Rusiei, Germaniei, Franţei etc. Pe Ion Grămadă îl surprinse 
vârtejul acesta la „Viaţa Nouă“. 

Bănuit de iredentism, neștiind ce atitudine va lua România, 
deoarece trăia încă Regele Carol I, şi neputinduzşi procura infor- 
maţiuni din Vechiul Regat, Grămadă a scris câteva articole în di- 
recțiunea patriotismului austriac, dictat de împrejurări, şi împotriva 
conştiinţei sale. 

Pe mine m'a surprins războiul acasă la Liteni. Tot avutul 
meu, haine, cărți şi notele ce pregătisem pentru examenul de ca= 
pacitate, le-am lăsat la Cernăuţi. Cum Ruşii înaintau spre capitala 
Bucovinei, am plecat de acasă, dela Liteni, să-mi salvez averea, 
cu o căruţă ţărănească, având lângă mine pe un frate al meu. 

Cât am stat la Cernăuţi, o zi, m'am întâlnit cu I. Grămadă. 
Era deprimat. Se simţia urmărit de organele polițienești. Se credea 
nesigur la Cernăuţi. Miza cetit atunci articolul „Presa din Ro- 
mânia“, care avea să apară în „Viaţa Nouă“ din 30 August 1914. 

Când lzam sfătuit să fie mai prudent în aprecierile sale faţă 
de presa românească din Regat, contrară Austriei, el miza răspuns 
înfundat, cu o străfulgerare în ochi: „Trebuie săzi înşel. Trebuie 
să le întunec vigilenţa. Tu dealtfel ştii, unde vom sfârşi amândoi“. 

Ne-am strâns mâna, nezam despărţit în actuala Piaţă a Unirii, 
iar la începutul lui Septemvrie ziarele din Bucureşţi aduceau pri- 
mul interview dat de CGrămadă, care, în zăpăceala produsă de 
înaintarea fulgerătoare a Ruşilor spre porţile Cernăuţilor, trecu 
frontiera pe la Mamorniţa şi se stabili la Bucureşti. 

In tot timpul neutralității a scris şi a vorbit despre nedrep= 
tățile de un veac şi jumătate ale regimului austriac faţă de Românii 
bucovineni, s'a sbuciumat şi a luptat pentru intrarea României a- 
lături de Puterile Antantei. Conştiinţa lui, care fusese încătuşată 
la Cernăuţi o lună şi ceva, se descătuşă vehement. Graiul şi con- 
deiul lui reprezentau împunsăturl de sabie în conştiinţa fraţilor liberi. 

Cuvântul lui răsună alături de cel al Ardelenilor refugiaţi O. 
Goga şi V. Lucaci la congresul Românilor de peste hotare la 
15 Martie 1915. Din pana lui ieşiau aproape în fiecare săptămână 
articole lămuritoare. 

Dela 14 Maiu 1915 am petrecut împreună la Bucureşti, 
unde Ion Grămadă venia foarte adesesri dela Liceul militar din 
Mănăstirea Dealu, la care fusese numit profesor de istorie. Era 
continuu frământat. Ochii săi scăpărau, de câte ori vorbia de „răz= 

boiul sfânt“ al desrobirii. Pregătia o „Carte a Sângelui“, în care 
avea să concentreze toate nedreptăţile suferite de populaţia Buco- 
vinei, îndeosebi în timpul războiului, când atâţia Români nevinoz 
vaţi au suferit martiriul călâilor austriaci, când atâţia intelectuali 
au umplut lagărele de concentrare sau au fost târîți în lanţuri, legaţi 
alăturea de borfaşi sau de ţigani vagabonzi dela Cernăuţi până 
al Vatra Dornei. 


La 16 August 1916 isbucneşte războiul României. Deşi era 
mobilizat pe loc la Mănăstirea Dealu şi deşi în urma ordinului 
Marelui Cartier General al Armatei Române tuturor refugiaților 
li se menţinuse situaţia din armata de origine — deci lui Jon Gră= 
madă aceea de reformat definitiv — el ceru să fie trimis pe front. 


Şi astfel în Octombrie 1916 ne întâlnim la Școala militară 
din Botoşani, noi, bărbaţi de câte 30 de ani, alături de copii de 
18—20 de ani. Venirăm voluntari şi deaceea dela noi, cei mai în 
vârstă, alături de distinşi intelectuali din Vechiul Regat, trebuia să 
vină continuu îmbărbătarea şi încurajarea. 


Lupta dela Neajlov din Noembrie 1916 a fost pierdută. Bu- 
cureştii au fost ocupați. O retragere din cele mai tragice, din câte 
cunoaşte istoria, a epuizat toate forţele armatei române. 


La Botoşani o iarnă cumplită, exerciții extrem de grele, ca 
în preajma unui nemai pomenit de crâncen războiu, mâncare puţină 
şi proastă, iar pe deasupra, în fiecare zi, aspectul a sute de morţi 
în preajma spitalelor, ticsite de muribunzi! Lifosul exantematic 
bântuia cu furie printre rândurile rărite al unei armate viteze. 
Descurajarea cuprinsese cele mai optimiste firi. 


Totdeauna la datorie, continuu curajos şi, pe cât se putea 
atunci, voios, lon Grămadă a fost o pildă de elev al Şcoalei. Mân= 
cam zilnic la o mătuşă a lui Enescu, soţia unui funcţionar dela 
primăria Botoşani, [Ion Grămadă, E, Lacreţianu, care după răz= 
boiu a murit ca director al Şcoalei superioare de agricultură din 
Craiova, Ion Andrieşescu, actual profesor la Universitatea din Buz 
cureşti şi eu, 


Ici=colo, Sâmbătă seara, societatea noastră sporia cu câţiva 
refugiaţi bucovineni şi cu câţiva elevi mai veseli ai Şcoalei, şi rar 
de tot se găsiau la masa noastră şi câte o porfie de sarmale și un 
păhăruţ de vin. i 

Grămadă făcea continuu planuri, era mereu optimist, se gândia 

1 L Grămadă, D. Marmeliuc, f Eug. Lacriţeanu, I. Andrieşescu 


mort la prof. univ. (decorat cu crucea de prof. umv.] 
Cireșoaia Cernăuţi războiu franceză) Bucureşti 


ca elevi ai Şcoalei militare din Botoşani în iarna anului 1916/17 

cu hoiărîre la lupta în care va intra. Când am fost întrebaţi, la ce 
regimeni dorim să fim repartizaţi, amândoi am cerut Reg. 8 Vâ- 
nători. Dintr'o greşală de cancelarie mie miza venit repartizarea la 
regimentul de infanterie Buzău Nr. 8. Grămadă a fost repartizat 
la reg. 8 Vânători. 

Ne-am despărţit dela Şcoala militară din Botoşani la 15 
Martie 1916. Amândoi am trecut pela părinţii noştri din Zahareşti 
şi Liteni, pe atunci sub ocupaţie rusească, pentru a ni lua rămas 
bun, iar după aceea nezam dus fiecare la regimentul său. 

N'am auzit unul de altul multă vreme. Divizia V-a, din care 
făceam parte, a avut de susținut dela 24 Iulie la 2 August, între 
Cozmeşti şi Mărăşeşti, atacurile a 6 divizii prusace. Din regimentul 
8 Buzău, întărit pe front cu două regimente de marș, am ieşit 
după 10 zile de continue bătălii, 5 ofițeri şi 120 de ostaşi, 

Bolnav de tifos şi de malarie am fost internat, după retra- 
gerea diviziei a V=a de pe front, în spitalul de câmp din vila lui 
Cincu, aşezat în comuna Frunzeasca, jud. Tecuci. Ziarele din Iaşi 
m'au dat întâiu mort, apoi grav rănit. Neamul Românesc din 22 
August 1917 aducea următoarea ştire : „Intre aceia, pe cari M. Sa 
Regele iza decorat cu mâna Sa pentru felul cum au luptat, este 
şi profesorul şi scriitorul bucovinean D. Marmeliuc. Dorim însănă= 
toşire grabnică viteazului tânăr, care se află bolnav într'unul din 
spitalele delângă front“. 

Probabil după citirea acestei informaţiuni, Grămadă, care 
pândia acolo, la Cireşoaia, momentul să se arunce la atac, a scris 
lui Ion Andrieşescu o scrisoare mai lungă, în care aminteşte de 
decorarea mea şi adaogă o glumă, din care se desprinde vechea 
şi frumoasa întrecere dintre noi. 

„Aud că eşti la Centrul de Instrucție al armatei Iza, că eşti 
„sănătos tun şi tragi din lulea tutun. Mă bucură toate acestea şi 
„m’aş bucura şi mai mult, dacă aşi auzi că eşti cu Mihai Viteazul 
„de gât. Mitică ne-a luat=o înainte, căci după cum văd din Nea- 
„mul românesc „viteazul profesor şi scriitor bucovinean“ a fost dez 
„corat de M. S. Regele, probabil cu „Coroana României“ iar acu 
„se află rănit înapoia frontului dela Mărăşeşti“... 

„Regimentul nostru n'a prea luat parte la luptă. A fost numa 
„10 zile pe poziţie, restul, dela ofensivă încoace, am fost mereu în 
„rezervă. Pierderi egal 20 morţi şi răniţi. Acu, azi ori mâine, plecăm 
„la Oituz, intrăm serios în foc. Am de gând să nu mă întorc decât 

„cu Mihai Viteazul, să crape Mitică de ciudă, după cum crăpa 
„din pricina ghetelor mele galbene“. 

Refuzând orice invitaţie, orice prilej de a fi rechzmat de pe 
front, Jon Grămadă avea viziunea marei sale fapte, eroicei sale 
fapte. | s'a oferit să fie observator al batalionului. A refuzat. Câ- 
teva zile înaintc de ziua fatală de 27 August i s'a oferit de către 
ministrul Al. Constantinescu să fie mutat la Marele Cartier General. 
A refuzat. Gândul lui era cel exprimat în scrisoarea adresată d=nei 
Constantinescu, soția ministrului, o venerabilă femee şi mamă, 
scrisoare ce se află acum în proprietatea mea. lat=o : 


Onorată Doamnă, 


Nu vă mai trimit scrisori prin soldați. S'a terminat cu dele= 
gafiile, căci pe front, unde mă aflu acu, aşa ceva e foarte greu. 
Deaceea voiu fi mai puțin guraliv şi mai sgârcit la vorbă, cea ce 
desigur că n'o să-mi strice. 

Aici mi-am schimbat viața şi, adâncindu-mă în sufletul meu, 
mam revăzut pe mine, stând de multe ori de vorbă ore întregi cu 
mine însu=mi. Adese imi fac bilanţul vieții mele şi mă intreb ce 
bine am făcut eu pe pământ. Și totdeauna regret că nam putut 
lucra mai mult, spre a aduce mai multă fericire altora. Căci atât 
rămâne după fiecare pe lumea asta: binele ce lza făcut altora. {n= 
colo totul e praf şi cenuşă, pe care le spulberă vântul. 

Consfafarea aceasta nu rezultă din gândurila - negre ce poate 
mar preocupa. Nu. Mă gândesc foarte puțin la moarte şi nu mă 
tem deloc de ea. Sunt pregătit s'o înfrunt. Nu mă sperie nici mulz 
fimea păcatelor ce lezam comis, căci aşa de sfântă şi de dreaptă 
înaintea lui Dumnezeu este cauza, pentru care atâta lineret s'a îm= 
brăcat cu cămaşa morții, încât pe toți ne aşteaptă vieața de veci. 

De asta sunt sigur. Răsboiul nostru este sfânt. 

Cum vam spus, regret numai că nu mizam legat numele de 
o faptă nepieritoare, care să aducă folos altora. Dar sper că în 
lupta ce mă aşteaptă în curând îmi va ajuta Dumnezeu să îndepli= 
nesc o faptă, care să mă treacă la nemurire. (Dumnezeu ştie însă 
dacă nu păcătuesc şi acum cu orgoliul meu). 

Mă mir numai că Sunt atâția oameni, rămaşi la vetre, cari nu 
înțeleg câtă frumusețe sublimă cuprinde jertfirea făcută de bună voie. 
Sunt momente când simți parcă însăşi suflarea Dumnezeirii cum iți 
atinge fruntea ca o adiere binelăcătoare. Și atunci uiţi tot cezai iubit 

în vieafă, fot cezi călător ca nisipul pustiului şi nu regrefi deloc 
lumea cezai lăsat în urmă. Inainte, tot mai departe, spre un miraj 
de strălucire necunoscută Iașilor... Dacăz=l ăjungi, tezaşteaptă răs= 
plata de veci. 

Necunoscutul acela, spre care mergi, mulțămirea că=ți faci 
toată daforia, suprema daforie ; intensitatea cu care trăieşti vieafa 
ce jiza mai dăruitzo Dumnezeu, constitue un farmec de care vi- 
brează toată fiinfa ta. 

Doamne ajută=mi să fiu tare, să fiu vrednic şi neînfricat, spre: 
a putea răsbuna lacrimile ce le-au vărsat ai mei vreme de una sută 
cincizeci de ani de robie. 

Vă rog — dacă nu vă supăraţi — trimiteți-mi o cruciță şi un 
pori=carte mic, nu mare, spre a-mi putea fine banii şi nişte suve= 
niruri ale mele, pe care lezar putea distruge ploile. 

Vă sărută mâincle cu respeci, 


Elevul plutonier Jon Grămadă 
Bat. 1, Reg. 8 Vânător, Div. 8, Armata II de opera. 


Gândul i s'a împlinit. Ion Grămadă m'a întrecut de data 
aceasta. In continua noastră rivalitate, prietenească şi nobilă, Ion 
Grămadă, suindu=se la ceruri pe scara ce se'ntinde marilor eroi 
ai desrobirii neamurilor, şi pe mine lăsânduzmă pe pământ după 
lupte, în cari puteam fi răpus în orice clipă, m'a bătut. 

In acea fatală zi de 27 August, cu arşiță de soare, cu năduf 
de lupte şi cu fum de obuze, pe o colină însângerată a Cireşoaiei, 
înaintând la un contrazatac îndrăsnej, a fost străfulgerat de gloan= 
tele cutropitorului în abdomen şi a murit, strigând sergentului Donose 
de lângă el: „Sergent Donose, ia comanda plotonului, şi dusi 
înainte, tot înainte!“ 

Intr'un suprem efort de recucerire a unei poziţii pierdute, tru- 
pul lui s'a rostogolit în ţărâna sfântă a pământului apărat, iar sânz 
gele lui s'a amestecat cu pietrişul muntelui, pentruzca din el să 
răsară sublima floare a libertăţii. Camarazii lau ridicat cu duioşie 
pe braţe, izau săpat mormânt de proaspete brazde în Poiana Vrân= 
ceanu şi lzau astrucat în el împrnună cu locotenentul botoşănean 
lon Spiru, ridicânduzle la căpătâiu cruce de stejar, cioplită de 
mâini ostăşeşti în bătaia gloanţelor. 

Pela mijlocul lui Septembrie, când m'am întors din spital la 
regiment, am aflat de glorioasa lui moarte. Prin Decembrie am 
primit concediu şi am plecat la laşi. Aici am cerut Marelui Car- 

tier General voia să fac un parastas pentru Ion Grămadă la mor= 
mântul lui din Poiana Vrănceanu. In prezența actualului nostru 
Rege, pe atunci Principe Moștenitor, a comandantului corpului IV 
de armată, d=l peneral Artur Văitoianu şi a şefului marelui Stat 
Major al Corpului, actualul general Ion Manolescu, şi a unui mare 
număr de ofițeri şt ostaşi s'a celebrat la 11 Decembrie 1917 un 
frumos parastas la mormântul eroului Ion Grămadă. 

Acolo, în Poiana Vrânceanu din munţii Bacăului, trupul lui 
lon Grămadă s'a odihnit 9 ani, până ce societatea „Mormintele 
Eroilor“, la intervenţia colonelului Gh. Teodorescu, pe atunci co= 
mandant al batalionului 12 Vânători de munte din Suceava, iza 
transportat osemintele în orașul copilăriei sale şi cu mare ceremo= 
nie, leza aşezat, la 20 lunie 1926, în cimitirul eroilor din vechea 
capitală a Moldovei sub o mare şi frumoasă troiță de viteaz, 

Scriitorul Ion Grămadă a cedat astfel prin moarte eroului 
Ion Grămadă. 

În cinstea şi întru pomenirea lui peste veacuri Bucovinenii 
au făcut ceva, dar prea puţin. Municipiu! Cernăuţi şi oraşul Su- 
ceava au numit câte o stradă principală după numele lui. Harnicul 
profesor C. Loghin a adunat în volum toate scrierile lui literare, 
afară de schiţele istorice, apărute încă înainte de războiu în biblio- 
teca „Steaua“, afară de istoricul „României June“, apărut în volum 
la 1912, şi afară de articolele sale politice, care nu sunt încă adu- 
nate şi publicate launloc. 

E prea puţin. Un monument lui Ion Grămadă pe på- 
mântul Bucovinei — iată care este datoria noastră a tuturora, iată 
care este în primul rând datoria „Junimii“. 

Ion Grămadă în tranşee, 
portret de D, Stoica 

INSEMNARI ȘI AMINTIRI DESPRE 
ION GRĂMADĂ 


CU O SCRISOARE ÎN ANEXĂ *) 


DE 
I. ANDRIEȘESCU 


Am cunoscut pe Ion Grămadă acum aproape 30 ani, la Iaşi- 

Era în primăvara anului 1908. Zile de primăvară şi de ser- 
bători. Ba încă ce serbători! Aşteptam vizita fraţilor bucovineni 
ce se anunţase pe ziua de 17 Aprilie. 

„Fraţii au fost la ora 111/2 amiază în Burdujeni. Profesorii 
de liceu din Botoşani, deputaţi, preoţi, institutori tot deacolo, elevi 
de liceu, lume din Burdujeni, precum şi d-nii Iorga, Dr. Şumu= 
leanu, G. G. Mârzescu şi o delegaţie a studenţilor universitari izau 
primit în gară“. 

„Cu multă căldură şi cu un entusiasm de tânăr, inimosul 
deputat de Botoşani, d. R. Răutu, arată bucuria ce trebuie să ne 
cuprindă când prilejuri atât de fericite ne fac să petrecem şi să 
ne apropiem frățeşte, noi ce avem legături de limbă, de moravuri, 
de cântece, de sânge, ce suntem unul şi acelaş trup şi suflet. 
Chemat în strigăte de Ura! şi de Trăiască! d-1 Iorga, plin de o 
puternică însufleţire, spune că Bucovinenii moldoveni sunt la ei 
acasă, veniţi între ale lor şi între ai lor; deosebire nu poate să 
existe. Părintele Zaharovschi, preot bucovinean, răspunde, mulţă= 
mind de ospitalitate şi arătând dragostea, cu care vin Moldovenii 
să vadă laşul şi să se adape dela bogăţia sufletească a trecutului 
lui cu adevărat romănesc“. 


*) Aceste însemnări şi amintiri au făcut întăi obiectul unei conferințe, înspre 
Ziua Eroilor (20 Mai 1936), la Cercul Bucovinenilor din Bucureşti. Un scurt rez 
zumat a apărut în „Cazela Bucovinenilor“ din 7 lume 1936. 

„După gustarea ce li s'a servit, trenul pleacă în cântece de 
„Deşteaptă-te Române“ şi'n uralele şi fâlfâirile de batiste şi pă- 
lării ale tuturora“. 

„Corul de fete de săteni şi băieţi din Dumbrăveni, a primit 
în cântece pe Bucovineni în gara Vereşti“. 

„In Paşcani iarăşi foarte multă lume, în frunte cu admini- 
straţia comunală locală. Muzică compusă din lucrătorii români 
dela ateliere“. 

„Frumoasă primire a fost în Târgul-Frumos, unde Românii 
de acolo, consiliul comunal, primarul în mare ţinută, au ieşit cu 
toții înainte. Primarul a salutat cu multă căldură venirea Bucoz 
vinenilor pe pământul nostru. Gara era pavoazată, precum şi toate 
instituțiunile din oraş“. 

„La Podul=lloaei, jidani cam mulţi, corul însă compus din 
fetele şi băieţii şcoalei primare a făcut foarte frumoasă impresie“. 

„La laşi o mulțime imensă. Trenul întră încet în gară în 
strigăte de urale şi'n cântarea imnului nostru naţional“. 

„D-1 N. Gane, primarul oraşului, salută plin de bucurie pe 
Bucovineni. Părintele Morariu din Pătrăuți mulțămește din inimă 
de primirea ce li s'a făcut, arătând iubirea ncsfârşită cu care 
„fraţii“ vin în mijlocul nostru“. 

„La eşire, strada Gărei pânăn piaţa Unirii, era neagră de 
lume. Muzica diferitelor societăţi de meseriaşi, precum şi cea miliz 
tară, cântau neîntrerupt“. 

„In Piaţa Unirii, d=l Petru Râşcanu, profesor universitar, 
arată în cuvinte calde însemnătatea Pieţii“. 

„Un student al „Romăniei June“ ne salută cu mult entusiasm“. 

„Seara a fost o petrecere intimă în Sala de Gimnastică unde 
li sa servit fraţilor gustare, bere şi prăjituri“. 

„S'au cetit diferite poezii ocasionale de întâmpinare. A dez 
clamat şi D-1 State Dragomir. Horele, sârbele şi chiuiturile au fiz 
nut într'o veselie neîntreruptă până la ora 12. De aici pornind cu 
toţii, au jucat o mare horă în Piaţa Unirii“. 

„Fraţii noştri vor sta între noi până Sâmbătă“. 

Ace stă dare de seamă fidelă, călduroasă şi foarte sinceră, 
datorită lui Alex. Cusin (ne'scălit), a apărut în revista „Frăfia 
Românească“, An. |, No. 2 din 20 Aprilie 1908, întemeiată de 
prietenul Alex. Cusin şi de mine şi botezată chiar de mine, se 
poate închipui repede sub ce sugestii şi ce influență, dacă ne 

aducem aminte că nu mai mult decât cu doi ani mai înainte, dz] 
N, Iorga întemeiase la Bucureşti „Neamul Românesc“, care a îm- 
plinit 30 ani de existență, fiind încă dela început de o acţiune 
extraordinar de rodnică şi binefăcătoare. 

Mlădiţa noastră plăpândă şi timidă dela laşi — „Frăția Ro- 
mânească“ — nu a avut, fireşte, viață lungă, câteva luni, tinereţă, 
nevoi; dar chiar dacă nu ar fi făcut alta decât ce a făcut, salutând 
vizita de fraţi a Bucovinenilor şi închinânduzle aproape întreg nu- 
mărul arătat, şi încă micul ei locuşor nu cred că poate fi cu 
totul uitat. 

Citez dintr'o altă parte a dării de seamă despre această me- 
morabilă vizită: 

„Cu o putere de emoție supremă, de nedescris, a vorbit dzl 
N. Iorga Bucovinenilor, Vineri, la statuia Marelui Voevod Ştefan 
Au lăcrămat mulţi, căci purerea de evocare a spiritului lui Ștefan 
şi arătarea nenorocirilor în care ne sbatem, au răscolit adâncurile 
sufletelor tuturora. Dimineaţă, Tedeumul dela Mitropolie a fost 
impunător“. 

„Au slujit I. P. S. S. Mitropolitul Partenie, Vlădica Ghe- 
nadie şi un numeros cler. Corul a plăcut mult fraţilor noştri. Buz 
covinenii au vizitat apoi Biserica Sfântul Neculai şi TreizErarchii, 
ude dzl lorga leza dat toate desluşirile trebuitoare“. 

„După amiază au vizitat Universitatea unde leza vorbit dzl 
lector, d=l Sextil Puşcariu, d=l Xenopol şi un student bucovinean. 
D aici s'au dus cu toții la Expoziţia istorică“. 

„Seare reprezentaţie la Teatrul Naţional“. 


Vrednic, cred, de observat, în legătură cu aceste inf rm. fiu n 
d syre o aşa de impresionantă vizită, e faptul că bine se polrivise 
ca Buco 'inenii să fie întimpinaţi la Iaşi, ca primar de N. C nc, fvwă 
aende „i bună, precum îmi amintesc, înconjurat acasă de o famile 
nun eroasă, de o deosebită distincţie şi — pare-se, fără nici o 
deosebita avere, pe care nobilul bătrân nu a înţeles niciodată să 
șz0 sporească de pe urma însărcinărilor publice ce a avut. ~ 
Dica d'n anul 1883, N. Gane colaborase la „Almanahul Litera “ 
al „României June“ dela Viena, şi scrisorile lui, scrise atunci, au 
fos: publicate peste puţin timp, în 1912, în monografia făcută acelci 
Societăţi, de chiar acela despre care va fi vorba în cele ce urz 
meaz” . *ânărul [on Grămadă, prezent şi el la laşi, în aceste pu- 

țin obicinuite zile din Aprilie 1908, martor de sigur foarte curios, 
atent şi foarte înţelegător, al unei primiri duioase, profund mişcă= 
toare, numărând printe participanţi, bătrâni ca N. Gane şi urmând cu 
şirurile celor mai tineri cari, pentru întăia oară, intrau în vâltoarea 
de idei şi sentimente ce aveau să se sbuciume pănă pe pragul 
catastrofei, dincolo de care însă, Dumnezeu destinase să vie isbă= 
virea, chiar dacă atâţia nu aveau să ajungă la ţărmul fericit. 

Şi încă un amănunt. Cel ce a declamat atunci în Sala de 
Gimnastică, State Dragomir, actor cu reale însuşiri şi profesor la 
conservator, era basarabean. Dar nu s'a făcut nici o menţiune 
deosebită despre aceasta ; s'a vorbit şi simţit numai în particular. 
Ca şi cum ar fi fost un cuvânt de ordine să nu se complice stări 
şi aşa destul de grele şi de încurcate, stricând poate viaţa de după 
întoarcere la ei acasă, a unor oaspeţi aşa de iubiţi. Şi tot de aceea 
poate, ~ „hora mare din Piaţa Unirii“ s'a jucat... la 12 noaptea! 

Dar vizita Bucovinenilor, din primăvara anului 1908, n'a fost 
lipsită nici de crainicul ei cântăreţ. E scriitorul, atunci tânăr ofiţer 
distins, astăzi general şi scriitor reputat, d=l Const. Manolachi, cu 
poesia de salut, de cinci ample strofe, de o valoare hotărât supez 
ricară poesiilor ocasionale, plină de o deosebită simţire şi care se 
termină în fiecare strofă cu refrenul 


»O! fraţi iubiţi din Ţara Putnii“ 


„Tresalt de bucurie sfântă simţitzam, când cititzam slova, 
„Voi fraţi iubiţi din ţara Putnii, că ne veniţi iar în Moldova. 
„De mult ne povestea Siretul, cel lin şizadânc ca gândul vostru, 
„Cum arde'n voi dorinţa veche deza vă lipi de sânul nostru; 
»De mult vedeam noi înspre zare cum se ridic'uşor lumina 
„Nădejdii vechi deza fi alături, o fraţi iubiţi din Bucovina !“ 

. . . . . - . . . . . + Lă . . . . . . . . . . . » 


şi — după trei strofe, ultima: 


„Dar totuşi, bucurii dezo clipă ! Ca mâni veţi fi departe iarăşi, 
„Ca mâni Siretul iar va spune dorința scumpilor tovarăşi; 
„Voi veţi pleca, dar urma voastră tot mai puternic se încheagă, 
„Tot mai afunde brazde trage pe plaiuri în Moldova 'ntreagă ; 
„Voi veţi pleca din casa noâstră şi sufletul de jale mut niz'i 

„Căci nu ştim cât vom sta departe, o fraţi iubiţi din ţara Putnii“ 

Sfârşitul, ca şi dealtfel întreaga poezie, are un accent care 
mi se pare foarte semnificativ şi doveditor pentru atmosfera de 
atunci, în acea parte de Țară, ca şi aiurea de altminteri, unde sim- 
firi şi gândiri asemănătoare îşi făceau loc sau pâlpâiau cu înfioz 
rare stăpânită, plină de griji, de aşteptări şi visuri. 

Sufletul, marele suflet al acestor serbări, ba chiar al Mol- 
dovei şi al ţării întregi, carezi întâmpina pe fraţii bucovineni, era 
— o vedem astăzi şi mai bine — fără nici o îndoială şi nici o exaz 
gerare: N. Iorga. 

Al său este articolul care împodobeşte în frunte modesta re= 
vistă citată, intitulat: „Frafi Bucovineni“ şi care tare mă tem că 
a fost cu totul uitat, şi pe nedrept. Fiindcă articolul cuprinde una 
dintre cele mai subtile şi totuşi precise definiţii a unităţii noastre 
etnice, care să ne sune veşnic în urechi, vrednică de meditat şi de 
lucrat neîncetat în senzul ei, aplicabilă cu măsura cuvenită pentru 
toate hotarele noastre, astăzi înglobate aproape într'un singur trup, 
dar al cărui suflet, deabia de acum înainte, trebuie să se formeze 
din ce în ce mai deplin şi să se desăvârşească armonios şi puz 
ternic, ca pentru o fară cu adevărat mare şi unic de frumoasă, 
cum este fara noastră de astăzi, sfâşiată vai! de toate discordiile 
care nu se mai isprăvesc. 

„Fraţi ni sunt Bucovinenii, cari vin să ne vadă, dar fraţi, 
într'un înțeles mai deplin, mai înalt decât cel obişnuit şi, la dreptul 
vorbind, ei nu sunt atât fraţii noştri cât o parte din noi înşine“, 

„Fraţi“ putem zice neamurilor romanice, fraţi de tată măcar, 
fiind=că nu avem amândoi părinții comuni cu dânsele. — „Fraţi 
dulci“, fraţi după tată şi mamă trebuie să spunem Românilor de 
peste Dunăre. O frăţie superioară ne leagă de Ardeleni, Mara- 
murăşeni, Bănăţeni, Ungureni, cari având cu noi acelaşi sânge, 
aceiaşi limbă, aceleaşi datine, şi astăzi aceiaşi cultură curgând 
din aceste izvoare, n'au totuşi în acelaşi timp şi împărtăşirea în 
acelaşi trecut. — Pe când Bucovinenii împreună cu Românii de 
peste Nistru — sunt Români Moldoveni, cari au făcut parte din 
acelaşi stat cu noi, dela Bogdan=Vodă bătrânul, a cărui cenușă e 
amestecată cu ţerna în biserica lor din Rădăuţi, până la Grigore- 
Vodă Ghica, al cărui trup decapitat se odihneşte la Sfântul Spi- 
ridon din laşi şi al cărui sânge a curs pe locul vechiului Beilic, 
unde i s'a ridicat o statuie. Silinţele pentru închegarea vechii Mol- 
dove, luptele pentru câştigarea hotarelor ei, jertfele pentru mărirea 

Domniei româneşti din Suceava şi laşi, râvna pentru alcătuirea 
Bisericii moldoveneşti, munca pentru întruchiparea culturii Româ= 
nilor dela Meazănoapte, toate lezam făcut împreună“. 

„O desăvârşită unitate ne leagă pe noi cu dânşii până în 
anul durerilor, de acum un iveac şi jumătate, când străbunii lor 
s'au deslipit prin harta silnică a străinului lacom de feri, de stră= 
bunii noştri“. 

„Ei sunt ca o mlădiţă de stejar, despărțită de celelalte prin= 
trun gard tras pe=deasupra legăturii uriaşe a rădăcinilor ce se 
încrucişează şi se împletesc subt pământ, dând aceiaşi hrană ra- 
murilor dintr'o stăpânire şi din cealaltă, şi sus, în bielşugul vieţii 
Superioare şi frunzele de stejar, răsărite pe mlădiţele hrănite de 
aceiaşi rădăcină, fac o singură podoabă întreagă“. 

„Asa suntem „fraţi“ cu Bucovinenii. Și de aceia nu li putem 
spune ca altora: poftiţi la noi. Ci vorba noastră către dânşii trez 
buie să fie: În ale voastre afi venit şi vă aflaţi între ai voştri ! 
N. Iorga“. 

Nu e greu de închipuit cu ce emoție am îmbrăţişat şi am 
pus în fruntea revistei noastre tinereşti pătrunzătoarele gânduri, 
migălinduzle cu multă grijă greşelile de tipar, tipărinduzle parezcă 
încă odată şi în sufletul nostru, gânduri, a căror împlinire cine 
putea şti că va veni aşa de repede, dar despre care eram, astfel, 
preveniţi şi pregătiţi, şi aşa am intrat în marea încercare, genez 
rafia noastră, din toate părțile Românimii, cu puţinul ce a putut 
face fiecare la locul său, unii — şi printre aceştia bucovineanul 
lon Grămadă, cu preţul suprem al vieţii, frânte eroic în faţa duş= 
manului. Că nu s'a găsit, la vremea sa, nici un frate basarabean 
care să-i seamene, măcar pe departe, e fiiindcă — aşa cel puţin 
cred şi îmi amintesc eu, deşi apăruseră în laşii vremii aceleia 
de pregătire, câţi=va tineri şi din ţara de peste Prut,— (pare=că văd 
bluzele lor, atunci, pentru noi, curioase, mai târziu, — bluzele odi- 
oase ale Rusimii trădătoare, fugind din faţa duşmanilor comuni), — 
bieţii tineri au întrat dela început şi au trăit sub influenţa rătăci= 
toare şi sigur nefastă a unui Spirit sectar, pătimaş, cu obscure prez 
ocupări şi ambiţii de repezi prefaceri sociale, vizibil egocentrice, — 
„Suveica siberiană“ dela anume alegeri politice, rămase de pomină 
în nobila capitală a dulcei Moldove, prefaceri de modă tolstoiană 
şi revoluţionară rusească, aşa de străine de sufletul şi ţelurile noatre, 
călăuzite spre linia de foc a unităţii noastre naţionale, după care 

cu drept să vie şi celelalte revendicări pentru toţi, din cuprinsul 
unei țări întregite şi tari. 

Cel ce a fost vina acestei grele rătăciri avea să o ispăşească 
amar şi crunt — deşi se zice de moarte „bună“, chiar sub ochii 
noştri, aproape după treizeci de ani. Dumnezeu săzl ierte! Dar să 
ne întoarcem, 


lată în ce împrejurări, mi se pare, puțin comune, am cunoscut 
printre frații noştri musafiri şi pe Ion Grămadă. 

Nu ştiu anume unde. Poate să ne fi cunoscut întăi, la Ex- 
poziția istorică, organizată la Pinacoteca Şcoalei de Belearte, de dz] 
Iorga, căruia şi eu am avut cinstea şi bucuria de azi fi de un mic 
ajutor, aşezând în vitrine şi pe panouri multele şi interesantele 
documente şi cărți vechi, precum şi alte piese, aduse in mare 
număr dela Bucureşti, iar altele colecţionate, după apelul său, 
dela amatorii de acest fel de relicvii din laşi, sau ca d=l G. Sion, 
dela Târgul=-Ocna. Am scris atunci şi o dare de seamă, destul de 
amănunțită, despre această însemnată şi primă manifestare muz 
zeistică dela laşi, căreia de mult ar fi trebuit săzi urmeze un adez 
vărat Muzeu al Moldovei, care nici acum nu există. Darea de 
seamă a apărut în chiar acelaş număr din revista pomenită „Frăția 
Romănească“, ca şi toate cele citate de mai sus, semnată însă, 
fie-mi permis a desvălui o mică taină, cu inițialele I. Z,, după 
numele mamei. Fie-mi iarăşi permis să adaug, că tinerii, noi de 
pe vremea aceea, nu eram de părere că numele noastre întregi 
trebuie să se grămădească în centrul atenţiei generale ; ni se părea 
destul să ajutăm cu ceva la o treabă, iar noi — în deosebi — fă- 
când ucenicia tiparului în Tipografia lui I. S. Ionescu, din strada 
Alecsandri, unde, pe vremuri, lucrase luni şi ani, sub cel mai 
ascuns anonimat, însuşi marele Mihail Eminescu. Cum nezar fi 
stat să nesocotim asemenea exemple? Eu cel puţin aşa m'am 
silit să fiu şi în alte rânduri. 

Cu lon Grămadă trebuie să fi vorbit noi şi la Expoziţia 
istorică. Mai bine însă mizaduc aminte o convorbire mai lungă 
ce am avut în vizita ce am făcut=0, tot sub conducerea dzlui Iorga, 
la Cetăţuia, timp în care, pe platforma unui tramvai, nezam luat 
de vorbă, amândoi învăţăcei şi ucenici în ale istoriei, despre moz 
numentele istorice, despre istorici şi despre scumpa carte de învă= 
țături şi de exemple care este istoria. Fireşte, iarăşi şi iarăşi rez 

veniam la mișcarea noastră istorică şi la d=l Iorga, la care Buz 
covinenii se uitau ca la soare, deşi pe ici pe colea, unii dintre 
dânşii mai scriau şi pe la „Viața Românească“, carezi atrăgea 
de sigur pe bunii tineri din Ţara Putnii, puţintel mai naivi decât 
noi, prin sumbra mistică de vaste preocupări intelectuale, dar şi o 
organizare strânsă, nu lipsită de anume trăsături de castă sau de 
sectă, organizare însă aşa întocmită, încât inaugurase chiar sisz 
temul de a plăti colaborările acceptate, lucru fireşte şi mai ispi= 
titor, mai ales pentru nişte tineri. Eu, şi cei mai apropiaţi, ştiu că 
n'am candidat niciodată, mulțumindu=mă, când a fost să am de 
spus ceva, cu blânda şi libera „Arhivă a Societăţii Ştiinţifice şi 
Literare“, care, nu mai era ce fusese odată, dar care totuşi cu 
moş Teodor Burada, cu Gheorghe Ghibănescu (de curând dus) 
şi neobositul Alex. D. Atanasiu, fost secretar al lui Gr, Buţureanu 
şi marelui A. D. Xenopol, era aceiaşi larg iubitoare față de tiz 
neretul care se ridică, dar care, cezi drept, nu se prea îmbulzea 
săzi ocupe paginile. Munca, gândurile şi ambițiile noastre erau în 
legătură cu Casa de citire din Tataraşi, întemeiată tot de N. Iorga 
şi organizată îngrijit chiar de noi — câţiva ; erau cu „Sămănătorul“ 
şi „Neamul Românesc“; erau cu „Nafionalitatea în artă“ a 
d-lui A. C. Cuza, transcrisă de noi şi făcută carte, încă înainte 
de a apare în volum ; erau cu mai toate foile şi revistele româz= 
neşti din Ardeal până la „Luceafărul“ din Budapesta, mai puțin, 
dar şi cu foile bucovinene. Ne asemănam, par'c'am fi crescut în 
aceiaşi familie şi aşa am rămas cu toţii. Mai tărziu numai, din 
generația următoare, s'au desprins unii cari au aruncat în ţărnă 
şi noroi făclia luată din mânile celor ce izau precedat. Şi aceştia 
Şizau primit sau îşi vor primi pedeapsa meritată, mai sigură decât 
toate aparențele, oricât de orbitoare. 

Cu multă căldură, lon Grămadă miza vorbit mai ales despre 
Gustav Freytag şi ale sale „Bilder aus der deutschen Vergan- 
genheit“, mai puţin mi se pare şi despre Felix Dahn, „Aşa ceva 
nizar trebui nouă“ — spunea el, gândindu-se de sigur la răspân= 
direa conştiinţei istorice în cercuri cât mai largi, la frumuseţile 
moralizatoare ale istoriei, la exemplele ei nesfârşite, oricât oamenii 
învaţă greu şi încet să se folosească de ele. Nu am uitat nici până 
astăzi repedea înşiruire de idei, spuse curat şi frumos româneşte, 
legarea lor strânsă şi totuşi vie, spiritul sprinten şi svâcnirile de 
humor, figura regulată şi faţa aproape de muscelean, dar uşor bron= 

zată şi mai puternică, de mai mult sânge. Nu miza spus nimic că 
scrisese, ba cam chiar de mult, cu pseudonim. Când am întâlnit 
însă numele său sub anume schiţe istorice, remarcate cu laude de 
d=l Iorga, îndată mizam adus aminte cezmi ‘spusese de Gustav 
Freytag şi de cât iubea trecutul, cu gândul să facă şi el ceva de 
seamă pentru cunoaşterea lui. 

* 

Ajuns aici, nu am de gând să fac o expunere amănunțită 
despre ce a scris [on Grămadă, ca literatură şi chiar ca istorie, 
în scurtul restimp ce iza fost dat să trăească, înainte şi după timpul 
când ne-am cunoscut, întâlnindu=ne o ultimă oară şi trăind mai 
multă vreme împreună, în munca de pregătire, de astă dată co- 
mună şi nu numai sufletească, ci şi ostăşească, pentru lupta cea 
mare, în care el a trebuit să cadă. 

Recitind însă mai tot ce a publicat, nu mă pot opri a spicui 
de ici şi colo unele părţi şi aspecte ale scrisului său, faţă de 
care scrisoarea lui inedită ce voi dazo la urmă, scrisă de dânsul 
numai cu două zile înainte de a cădea eroic, e încă o dovadă, 
foarte elocventă deşi nu singura, despre un fapt ce cred totuşi că 
nu S'a observat şi care merită să fie cunoscut. E anume: că tot 
ce a scris şi s'a sbătut să facă Ion (Grămadă, stă la dânsul în 
Strânsă legătură, ca pe un fir tragic, unul şi acelaşi cu sfârşitul 
pe care lza avut, cu gândul pururea la o operă mare ce neapărat 
vroia să săvârşească. Soarta sa a vrut ca aceasta să nu fie o 
operă de scriitor, cum visa, o Istorie a Bucovinei sau aşa ceva, 
ci să fie o operă de ostaş, jertfa vieţii sale însăşi, închinată unei 
cauze şi mai mari, pentru care deopotrivă s'a pregătit : legitimarea 
pentru colțul său de ţară a unităţii noastre naţionale. 

In schiţa „De înviere“, publicată de lon Grămadă în „Juz 
nimea Literară“ din 1904, un tânăr gospodar dela ţară, George, 
soţul Saftei, moare în noaptea Paştilor. „Lacrămi calde îi curgeau 
pe obrajii asudaţi şi el bătea cu pumnii în pat: Să moară el aşa 
de tânăr, abia are 33 de ani!“. „Imprejurul bisericii de pe deal se 
văd oameni cu lumânările aprinse, imprejurând biserica, şi pocz 
netele de săcăluşe şi pistoale se amestecă cu dăngătele clopotelor. 
George uimit de măreţia momentului şi pierdut în priveliștea ce 
i se desfăşură înaintea ochilor, stă mut şi cu ochii deschişi; el 
uită de viaţă, de nevoile şi de lipsurile ei. Făcânduzşi o cruce şi 
împreunând mânile ca în semn de rugăciune, rosti cu evlavie: 


www.dacoromanica.ro 


„Mulţămescuzţi, Doamne, că am ajuns şi astă zi mare şi scumpă“, 
apoi închide încetişor ochii; e așa de mulțumit cu sine şi uşor, 
de par'că pluteşte pe valuri, naude mai mult clopotele, nici bo= 
cetele soţiei şizale copiilor săi, cezi sărută obrajii cu lacrimi, ci 
<'un zâmbet fericit şi cu mânile împreunate spre rugăciune, îşi dă 
sufletul în acest noian de veselie şi durere, de cântare şi bocete 
desperate . ..“ 

Tânărul autor al acestei duioase schițe (avea când a scriszo 
18 ani) era menit să moară şi el, ba încă şi mai tânăr, de 31 ani, 
dar nu de boală, ci de glonţ duşman, în învălmăşagul de sfârşit 
al unui război formidabil, cine ştie însă, dacă, întocmai ca şi eroul 
său, n'a avut şi el în ochii cari s'au închis, viziunea unei învieri, 
unirea neamului său, pentru care şi el a luptat şi a căzut. 

Schița lui Ion Grămadă „Reîntoarcerea“, publicată întâi în 
„Junimea Literară“ din acelaş an 1904, a fost publicată din nou 
-cu unele modificări, în revista „Spre lumină“ a seriilor noastre 
din cursul superior dela Liceul Naţional (fosta Academie Mihăiz 
leană) din laşi, 1906. Aceasta e situația şi nu invers, cum se ex7 
primă dzl Const. Loghin, prinir'o scăpare, în altfel aşa de îngrijita 
ediţie a scrierilor literare ale lui Ion Grămadă, din 1924, pag. 9. 

Mihalache Trăsnea, care voia să-şi facă băiatul popă, dar 
băiatul nu era dintre aceia „să se arunce în partea celor ce le 
plac colacii“, e o schiță ceva mai lungă, plină de tonuri tari, ale 
tinereţii începătoare, dar şi de făgăduieli. E tot din 1904. Jon Gră= 
madă va încerca repede a schiţa altfel de tipuri şi stări, în legătură 
-cu trecutul, ceeace îi va reuşi încă şi mai bine. Aşa e Serafim 
Cărăşel, încercare foarte reuşită de a descrie ceva din viața dela 
Suceava în 1848. S'a publicat în „Viața Românească“ din 1907, 
republicată de Grămadă în Biblioteca Steaua 1911, împreună cu 
alte schiţe istorice, lăudate de d-1 Iorga, mi se pare chiar dela în= 
ceput. Printre amănuntele vieţii dela Suceava din 1848, fără nici 
o încruntare de severă reconstituire istorică, ci uşor şi cu humor, 
dar şi cu cât mai multă fidelitate posibilă, Ion Grămadă insistă de 
pildă asupra recrutărilor silnice de flăcăi români, ce se făceau în 
piață la „Bărbunc“, dela germ. Werbung, de unde vorba: a umbla 
berbunca, a bate berbunca, expresie curentă moldovenească, ceeace 
a scăpat de pildă d-lui I. A. Candrea. 

Cu schiţa „In ajunul despărțirii“ — simplă şi curată — 
-un băitan, care se desparte de iubita lui nevinovată, ca să plece 

a doua zi la cătănie, lon Grămadă concurează la un premiu li= 
terar al revistei „Luceafărul“ dela Budapesta, şi schița e publi= 
cată în această revistă, tot în 1904. 

Cel ce avea să cadă pe frontul războiului de întregire ca un 
viteaz dintre cei mai aleşi, scrie ~ cu duioşie dar şi cu humor — 
încă din 1905, schița „Din Război“, în care doi Români buco- 
vineni intră întrun atac pe frontul italian al războaielor Austriei, 
iar unul moare, cu gândul la mama sa: „Vai, biata mamă!“. 

În schița „In Abbiategrasso“, este vorba de un batalion de 
vânători ardeleni, aşa vroia să şi=i închipuie lon Grămadă în iur 
birea lui de unitate spirituală, ajunşi într'un sat de lângă Magenta, 
după numele titlului, în 1859. Tânărul scriitor, de numai 19 ani, 
are trăsături de situaţie simple, largi şi clare, vrednice de un 
scriitor mult mai matur. De pildă: „Nemişcată pluteşte secera pa- 
lidă a lunii peste valea lui Naviglio Grande şi noaptea adâncă 
înhobotează satele, ca o mână uriaşă a morţii ce acopere toate“. 

E aceiaşi mână ce va acoperi şi Cireşoaia sfârşitului său. 

„Numai de departe, dinspre Magenta, se aud pârâituri de 
puşti ce mor şi în răstimpuri învie iară slabe, tremurătoare, ori 
tunurile bubuie înfundat. În ogradă se uită soldaţii spre asfințit, 
unde se încolăcesc flăcări uriaşe şi ard satele, şi un miros de fum 
greu, înăbuşit, pătrunde până la noi. Ici şi colo se aude zuruit surd 
de arme: sunt coloane de marş ce=şi caută posturile. I)ar încetul 
cu încetul se face linişte, o linişte adâncă, înfiorătoare ce prevesteşte 
o catastrofă groaznică: întocmai ca liniştea cea moartă înaintea 
unui orcan...“, 

Și totuşi humorul însoţeşte pe tânărul scriitor, în situaţiile 
cele mai puţin vesele. Signor Vacano, gazdă cu totul întâmplătoare 
de lângă Magenta, recunoaşte în Ardeleni (aşa îi voia autorul), 
după limba lor, „nişte fraţi italieni, — numai mai corciţi“ pag. 33, 
ed. Loghin. Şi mai departe, acelaşi, tot ascultânduzi: „Ce vă spun 
eu?! pe Vacano nu-l înşelaţi“, pag. 34. 

Aşa era lon Grămadă şi aşa a rămas până la sfârşit. Când 
a fost, mai târziu, în Italia, — Grămadă scrie întrun loc, după 
ce vizitase Ancona, Roma, Florenţa, Bologna, Padua, Veneţia, — 
ce credeţi ? Scrie ca un Român simplu şi neîntinat: „E al dracului 
de frumos“ (Const. Loghin, Ion Grămadă — Scrieri literare, 
Introd. pag. VIII—IX). 


Cum se vede chiar din puţinele citate, Ion Grămadă descrie 

fără amplificări şi cu surprinzătoare creionări precise, cari contuz 
rează bine şi fixează amănunte dintre cele mai caracteristice, rez 
dând tot atâtea trăsături de subtilă psihologie a personagiilor : fetele 
unui preot, ţăran deacasă, dar cu preoteasa fiică de avocat orăşean ; 
sau studenţii dela Graz, — fiecare cu „slăbiciunea“ (dragostea) lui ; 
sau — redactorul şi absintul, autoanaliză plină de adevăr şi humor 
fără nici o exagerare, firească poate la 23—24 ani. Descrierea 
grotei dela Adelsberg, de mai târziu, are pagini de antologie. 

Tânărul scriitor e aproape deplin format: vede bine, alege 
cu pătrundere şi îndemânare ceeace este esenţial, compune, prez 
zintă şi desvoltă cu uşurinţă firească, fără modele care să se poată 
recunoaşte — poate Slavici, alegânduzşi în tot cazul temele din cele 
cu adevărat trăite. Fiindcă aşa a fost: trăia puternic, trăia cu toată 
fiinţa sa şi în toate, înțelegea viaţa în plinul ei cel mare, fără nici 
un exces însă, se bucura parezcă înzecit de toate, de aier, de soare 
şi de viaţă, şi — de sigur visa, visa mereu — să facă ceva de 
seamă, ceva mare, cu care, dacă se va putea, să întreacă pe tofi 
ai săi, din ţara mai mică, dar nu cu răutate, ci aşa cu toată inima. 
Aşa credea că trebuie înțeleasă viaţa, aşa era. Cum se duc flăcăii 
la horă, cum se leagă şi se zbat, cu gândul la cele scumpe, mame, 
prieteni şi iubite, aşa s'a zvârlit şi Ion Grămadă în viaţă, în scrisul 
său, şi a înfruntat toate până la moarte. 

Dar încă de pe acum, se pulea întrevedea în ce direcţie va 
urma să lucreze, şi a persistat până la sfârşit, cu tot ce a putut 
produce mai caracteristic: povestirea istorică. Încă nu era niz 
căieri, şi mai puţin la noi, moda „vieților romanţate“, dintre care 
unele sunt de real folos pentru iubirea vieţii trecute şi a trecutului 
naţional, în cercuri cât mai largi, eliberate de obsesiunea înşirurii 
rigide şi aproape stereotipe, de Domni, de lupte şi câte una sau 
mai multe mănăstiri. Eminentul publicist de astăzi, d-1 C. Gane, 
cu ale sale „Trecute Vieţi“, recent apărute, totdeauna interesante, 
bogate în amănunte, foarte sârguincios adunate şi povestite vioi 
şi atrăgător, e de multe ori ironic, superior şi rece, citează textual 
des și mult. Ion Grămadă se fereşte ca de foc par'că, să zică 
cumva cetitorul: „la, te uită, ce de mai ştie autorul“. Izvorul 
trece tot în povestire. Autorul e mai cald, deşi se reţine. El poz 
vesteşte pentru cât mai mulți, pentru toți, fără nici o pretenţie şi, 
ori de câte ori poate, cu tot felul de amănunte (ca şi d=l Gane), 
dar şi cu un humor care îi este propriu. 

Un exemplu. D=l Gane citează des şi chiar în limba origi- 
nală a izvorului, dar traduce cu scăpări. Ion Grămadă nu ciz 
tează, dar traduce mai exact. „Herr Timoschek soff am Fenster 
vor allen Leuten Rauchtaback, und ...etc.“ nu înseamnă: Ti- 
muş „la geam, bând şi fumând“ (C. Gane, Trecute vieți, I, 
pag. 297), ci cum traduce Grămadă: „Limuş „bea“ lâng'o fe- 
reastră tutun etc.“ (Ion Grămadă, Scrieri literare, ed. Loghin, 
pag. 118). Dacă d-1 Gane nu ar fi uitat pe Ion Grămadă şi a sa 
„Nunta Domnifei Ruxanda“, publicată în „Viafa Românească“ 
1912 şi apoi în „Scrieri literare“ 1924, citând numai cezi drept 
„apreciata nuvelă a lui N. Gane (Trecute vieți, pag. 283), n'a 
fi greşit. Dar acestea fie zise în treacăt și fără a atinge întru 
nimic meritele mai noului povestitor de înviere şi preţuire a tre- 
cutului nostru. 

Revenind la şirul schițelor sale istorice, când cu intervenția 
rusească dela 1849 — „De prin anii 1848 şi 1849“, schiţa a 
fost publicată întăi în „Viafa Românească“ din 1907 şi apoi în 
Biblioteca Steaua din 1911 — Ion Grămadă povesteşte cum „în 
Suceava erau vrezo trei mii de vedre rachiu, pentru oştirea mus= 
călească, căci, după cum se ştie, catanele sfintei Rusii sunt be= 
țivani de aceia cari=şi vând şi nevestele pentru rachiu“ — pag. 
79—80. Şi mai departe din ultima culegere citată: „Inainte de 
masă au cinstit fiecare din ei câteva rachiuri din cele 3000 de vedre 
ce se aflau în buţi uriaşe, aşezate pe roți înalte. Precum se 
petreceau credincioşii în ograda mănăstirii pe sub racla Sfântului, 
aşa se petreceau Mluscalii pe sub buţile cele mari, din care li se 
împărția fiecărui câtezo cinzeacă de rachiu; apoi se duceau la 
coveţile pline de carne şi de crupe“. pg. 84—5. 

Și iarăşi cât de acoperit, discret, dar clar şi pătrunzător se 
vede amărăciunea autorului, când, comparând ce era în Bucovina 
la 49 cu ce e pe vremea sa, zice: „Sunt ceva mai bine de 60 
de ani de atunci, dar numai puţine s'au schimbat : cezi drept foametea 
şi lăcustele nu mai pustiesc ţara, dar totuşi se luptă mulţi cu foamea, 
iar în locul lăcustelor „a umplut omida cornii“. Bibl. Steaua, p. 86. 

In anii următori 1908 şi 1909, Ion Grămadă publică — 
„Jurământul Bucovinei la 1777“. — Cum se citesc astăzi paginile 
lui Grămadă despre răscoala de atunci a lui popa Andrei din 
satul Uideşti, de lângă Suceava, preot care n'a vrut în ruptul 
capului să i se zică — „supus“ — nici n'a vrut să jure, ci a tres 

cut în Moldova, cu mai mulţi Uideşteni ! „Astfel scrie sublocotez 
nentul Dorfmeister; în Uideşti însă s'a păstrat şi acuma tradiția . 
despre vestitul popă Andrei, unicul Român de atunci care s'ar fi 
răzvrătit împotriva stăpânirii nemţeşti, punându-se în fruntea Uideşz= 
tenilor înarmaţi cu furci, cu coase şi cu topoare“. Bibl. Steaua p.13 —4. 

La vremea sa, la fel aproape avea să facă autorul, trecând 
în ţara mamă, dar, tânăr fiind, să=şi facă pregătirea militară şi să 
moară la Cireşoaia. 

Şi tot aşa, cum răsună astăzi în sufletele noastre ceeace 
scrie Grămadă, încheind povestirea despre „Jurământul Bu= 
covinei“ din anul despărțirii: „Astfel s'au veselit Bucovinenii şi 
Străinii, acum o sută treizeci şi patru de ani, costând acel uriaș 
praznic la mormântul ţării 20.312 cor. şi 20 bani“! 

Nici semne supranaturale n'au lipsit atunci, după toată tradiţia 
istorică, dela cei vechi până la cronicarii noştri. „Se povesteşte că 
la Putna, în vechiul lăcaș de odihnă al Marelui Ştefan Vodă, s'au 
arătat semne în noaptea de 12 Octomvrie 1777, schimbându=se 
la faţă, de întristare, chipul Voevodului, căci nefirească a fost acea 
alipire a Bucovinei la împărăţia Austriei“. pag. 39. 

In 1911, lon Grămadă publică în „Viaţa Românească“ 
„Nunta Domniței Maria cu lanuş Radziwill 1645“. Povestirea 
sc desfăşoară simplu, cu o alegere anume potrivită de amănunte 
carcz=i dau culoare, pitoresc şi relief. Elaborarea nu se vede. Giră= 
madă povesteşte, pentru care chiar e silit să renunțe la multe 
amanunte, ce se găsesc de pildă, la d=l C. Gane, care a reluat 
tema, prezentând însă pe eroină în întregime : „Principesa Maria 
Ra ziwill“, ca într'o expunere de cercetare istorica, deşi cu gândul 
ca scrie o viață romanțată. Unul porneşte dela istoric, dar este şi 
ramâne un povestitor, celalt vrea să povestească, dar scrie istorie 
sau en marge de l'histoire. Fiecare cu locul şi rostul său, şi 
amândoi de folos. 

„Nunta Domnifei Maria“ şi „Nunta Domniței Ruxanda“, 
din anul următor, 1912, dovedesc aproape deplina maturitate a 
scriitorului care avea, putea să ajungă cel mai de seamă repre= 
zentant al geniului povestirii istorice, asemenea cu Gustav Freytag, 
pe care mizl destăinuise drept admirabil model, vrednic de imitat 
și la noi, cu multele peripeții ale istoriei noastre, de tot atata in= 
teres, cât şi pentru istoricii şi scriitorii străini, — trecutul ţării 
lor. — Din nefericire a trebuit să moară aşa de curând. 

In 1911, Grămadă fiind la Viena, publică în Biblioteca 
Steaua dela Bucureşti schiţele lui istorice sub titlul: „Din Bu= 
covina de altădată“. „Mizam adunat, scrie el în prefaţă, arti= 
colele mele istorice, împrăştiate prin felurite reviste literare şi după 
ce lezam corectat şi lezam întregit pe unele locuri, vi le prezint, 
sperând că voi trezi interes pentru soarta din trecut a ţării mele 
care, dela deslipirea ei din trupul Moldovei la anul 1175, duce o viaţă 
cu totul deosebită, aproape fără nici o legătură cu istoria Roz 
mâniei“. Cine să ştie că mai erau aşa de puţini ani şi soarta 
avea să se schimbe, iar tânărul şi mult inimosul cercetător al tree 
cutului pare că avea o presimţire că i se apropie sfârşitul, aduz 
nânduzşi chiar el paginile scrise „cu dragoste“ şi care mult doria 
să fie primite tot aşa. 

Intre acestea, Ion Grămadă îşi lărgise mult orizontul vieții 
de care avea să se bucure de altfel aşa de puţin, întărinduzse şi 
formânduzse pentru lupta cea mare. In 1908 petrecuse ca „instructor“ 
în familia Alex. Constantinescu, la Abazzia, dar vizitase şi pe 
IstrozRomâni. In 1909, trebuise să se prezinte şi să facă stagiul 
militar în Tirol, de unde scăpă în vara lui 1910. In 1910 e la 
Vălenii=de-Munte şi traduce din Vaillant. In toamna lui 1910 e 
la Viena. Cu ce se ocupă Ion (Grămadă în anii 1910—11, la 
Viena, — se vede şi din anexele monografiei: „România Jună“ 
din Viena 1871—1911“, Mongrafie istorică de I. Grămadă, publi= 
cată la Arad în 1912. Intre conferințele ţinute la Societate, Gră= 
madă a vorbit pe rând despre „Călători români prin ţări străine, 
din cele mai vechi timpuri până la începutul veacului al XIXzlea“, 
„Cii a am din Istoria Bucovinei“, „O nuntă domnească“ (cea pu- 
blicată ın No. 5 din „ Viafa Românească“), „Cuza=Vodă şi Unirea 
Principatelor Române“, „Despre participarea Românilor la asediul 
Vienii în 1683 şi crucea lui Şerban Cantacuzino de lângă Schön- 
brunn“, — în sfârşit despre Nicolae Iorga. Era aceiaşi vreme în 
care, tot la Viena fiind, Ion Grămadă povesteşte cum „România 
Jună“ şi multă intelectualitate dela Viena (printre alţii, marele 
filoromân 1. Urban=Jarnik dela Praga şi care fusese şi el la Iaşi 
în 1908, prieten de aproape al d-lui Iorga), au serbătorit „granz 
dios“ pe Titu Maiorescu, când acesta se retrăsese dela Universitate, 
propriu zis fusese scos la pensie. Cuvântările fesiive lezau ţinut 
alții : prietenul său şi apoi camaradul şi prietenul nostru, D. Mar- 
meliuc, care şi la laşi, în 1908, fusese printre fruntaşii tinerimei 

bucovinene, — precum şi dr. I. Bacinschi. Ion Girămadă şi=a ales 
să vorbească la Societate despre N. Iorga. Titu Maiorescu, deşi 
avea să mai vie anii 1912 şi 1913, era steaua care apunea; N. 
Iorga era aceea care se ridica în ochii înminunaţi şi cu su= 
fletele pline de freamăt, a tinerimei românești dela Viena, peste 
care plutea şi în răstimpuri nu putea să nu se coboare iarăşi şi 
iarăşi, scormonitor şi înviorător, spiritul lui Mihail Eminescu. 

Din Mai 1912, Girămadă e redactor la „Românul“ din Arad. 
Puţini alfi tineri din generaţia sa au cunoscut ca Ion Grămadă 
românimea, cum era şi tot ce o frământa înainte de marele război. 
De aceea a şi isprăvit aşa cum ştim şi cum se va vedea. 

Cu monografia istorică despre „România ună“, Grămadă 
face nu numai cea dintăi a sa lucrare mai mare şi cu toată me- 
toda trebuitoare. Dar s'ar înşela cineva dacă ar crede, că autorul 
face aici istorie, numai de dragul ei. Trăind în mijlocul unei lumi 
care fierbea, în tot cuprinsul românimii cunoscute de dânsul, el 
vede în „România Jună“ — „simbolul celei visate“ (pag. 6) şi 
„un capitol de istorie româneaseă mai nouă, care sa zămislit pe 
pământ străin“ (pag. 5). Ce pătrunzător răsună până astăzi frag= 
mentul de apel, citat de Grămadă în monografia sa — p. 36 — 
apel adresat de tinerimea româră din Viena, pentru comemorarea 
a 400 ani dela sfinţirea Mănăstirii Putna, ceeace s'a şi făcut la 
15/27 August 1871: „Nu junimea română academică a produs 
ideea serbării ; ea purcede din conştiinţa naţională română. Na= 
țiunea română voiește cultură, şi cultura ei trebuie să fie una, omo- 
genă la Prut şi la Someş, omogenă în sânul Carpaţilor cărunţi şi 
pe malul Dunării bătrâne“, apel scris probabil de Eminescu, zice 
Grămadă. Recent, marea publicaţie „Studii şi documente lite- 
rare“, a altui bucovinean, d=l I. E. Torouţiu, a adus multe alte 
completări, extrem de interesante, cu privire la acest moment sim- 
bolic, aşa de însemnat, din viaţa noastră spirituală dela sfârșitul 
veacului trecut, pus în lumină întâi de Ion Grămadă, într'o linie 
de legătură care va rămâne şi se desluşeşte acum şi mai bine: 
Mihail Eminescu şi N. Iorga, cu o trăsătură de unire: A. D. 
Xenopol (V. Studii şi documente, mai ales vol. IV, 1934). 

Intre 1912 şi 1914, Girămadă pare a se fi ocupat, exclusiv, 
în afară de îndatoririle sale profesionale, destul de grele, dela 
„Românul“, — cu Mihail Eminescu, în „admiraţia şi cultul“ căruia 
Scrie o amănunţită contribuţie la biografia marelui poet, despre 

Parastasul aranjat la mormântul eroului I. Grămadă dia-®fife3®ade promoția luide bacalaureat 1906 la 18 Octomvrie 1936 

Care aşa de cald vorbise şi în monografia sa despre „România 
„ună“. A apărut pe larg în „Mitteilungen“ ale Institutului român 
dela Viena, condus de marele romanist Meyer-Lübke şi, separat, 
la Heidelberg, în 1914; un capitol şi în „Convorbirile Literare“ 
din 1913. 

Doctor în litere la Viena în 1913, în toamnă profesor de 
liceu la Cernăuţi, în 1914 e şi redactor la „Viaţa Nouă“ a par= 
tidului naţional român din Bucovina, până la declararea războiului 
mondial, când se refugiază în țară. Luptător cu condeiul la Arad, 
la Cernăuţi şi de aici înainte la Bucureşti, Ion Girămadă era acum 
un spirit deplin format, cu o învăţătură sigură, o experienţă excep= 
tional de bogată, care-l face să vadă clar şi bine lucrurile, cu o 
voiciune impetuoasă, care-l mână tot mai departe, pentru lucruri 
cât mai de seamă. Cu multă dreptate spune biograful său : „Cine 
citește articolele politice ale lui Grămadă rămâne uimit de pătrun= 
derea cu care sunt scrise şi de seninătatea cu care Girămadă vedea 
lucrurile. In Ardeal lupta contra Ungurilor, în Bucovina contra 
Rutenilor, în Basarabia contra Ruşilor, în Vechiul Regat contra 
Evreilor. „Nu ne putem ridica, aripile noastre au fost arse de 
soarele culturii germane. Sufletul ni l-au răpit Nemţii, averea nezau 
furatzo Evreii, numărul ni l-au micşorat Rutenii. Suntem mutilaţi 
ca frânturile unei râme care se mișcă, dă o aparență de viaţă, de 
fapt suntem morţi de mult. O infuziune de sânge se impune în 
mod imperios, e lipsă să deschidem fereasta, să între aier proaspăt, 
să ne mişcăm, să vedem lumea“. Acest „aier proaspăt“ ne putea 
veni din afară, dela fraţii din Vechiul Regat, iar dinlăuntru dela 
pătura largă ţărănească“. (Const. Loghin, O. c. pag. XIII—XIV, 
citatul din mijloc cu comparaţia crudă e de Grămadă). 

Aşa l-am reîntâlnit şi eu, odată în 1915—16, la Bucureşti, 
era profesor la Mănăstirea Dealului, în veşnică agitaţie de ce va 
fi şi cum trebuie să fie — eram în tulburea perioadă a neutrali- 
tăţii, la mizeriile şi gunoaiele căreia privea cu groază, însufleţit 
totuşi de o puternică speranţă că se va isprăvi cu bine, — mai târziu — 
după declararea războiului nostru, pentrii mai multe luni, ca elevi ai 
Şcoalei militare din Botoşani, aici şi mai însufleţit, că totul se va 
alege după dreptate, şi puţini camarazi am cunoscut de vârsta 
noastră care să fi fost mai voioşi şi neobosiţi la cele mai grele 
osteneli de pregătire militară, cezi drept, un joc şi o nimică față 
de nenorocirile ce se strângeau ca un ştreang ca să zugrume şi ce 

mai rămăsese dintr'o fară întreagă. Stăpânit şi sigur pe sine ca 
cine ştie ce ostaş încercat, el revenia pururea cu nelipsitul lui 
humor, aşa de natural la dânsul şi aşa de românesc, drept ca o 
lumânare în faţa datoriei, ambițios a şizo face printre cei dintăi. 
Ce izvor de mângâiere şi rezistență va fi fost pentru dânsul în 
ceasurile lui intime, de a întâlni, cum s'a şi întâmplat, doi ochi 
strălucitori de frumoși, deşi poate nu așa de umbroşi şi adânci şi 
nici aşa de credincioşi ca aceia ai fetelor din ţara Putnii lui! Şi 
ce vesel şi încântător la vorbe, la sfat şi la glume era la modestele 
dar neuitatele noastre mese, din familia Enescu, nume carezi aducea 
aminte pe celalalt geniu muzical mai vechiu al Românimii, din vre 
muri încă așa de departe de Unire, Ciprian Porumbescu ? 

Povestise Grămadă, întrun loc — cu mulţi ani în urmă — 
o scenă foarte concludentă peniru ce suflet avea, încă dela 19 ani, 
Şi a rămas aproape acelaş până la sfârşit. Sunt clipe din viaţa de 
lângă Magenta, a unui batalion, chipurile ardelean, în preajma 
unor lupte. Giovannina, fata frumoasă a gazdei italiene, bătrânul 
Signor Vacano, despre care s'a vorbit şi mai sus, cânta fraţilor 
„italieni“ — aşa=i socotea după limbă bătrânul pe musafirii săi —, 
un cântec vechiu italian : 


„Non son rose senza spine“ 
(Nuzs trandafiri, făr' de spini) 


„O melodie moale, povestea Grămadă, cezți răpeşte minţile 
şi cuvinte îndrăzneţe, pline de patimă. Toţi încremenirăm cu pă= 
karele'n mâni: era vorba de bucuriile lumești, cari trebuie să aibă 
odată capăt; de iubirea nevinovată, fermecătoare, după care vine 
uitarea ce s'aşterne ca o pulbere peste toate şi ne gândeam la noi, 
cum am fost smulşi din mijlocul fraţilor şi surorilor, din mijlocul 
tuturor celor ce nizs dragi, şizam plecat în războiu să ni putres 
zească trupurile în ţări străine, departe de căminul părintesc. Şi 
la urma fiecărei strofe se repeţeşte refrenul : „Non son rose senza 
spine“ — abia şoptit ca în suspine. Printre frunze pătrunde luna 
liniştită, maiestoasă. Câteva sdrângăniri uşoare, apoi tăcere. Am 
ciocnit cu toţii păharele întrun sunet scurt, ascuţit şi lezam der 
şertat dintr'o dată, căci inimile tuturora erau îndurerate“. 

„Căpitanul Pavel se sculă în picioare şi finu următorul toast: 
„Camarazilor ! Simţesc par'că n'am să mă întorc acasă, dar voi 

Să-mi salutaţi iubita din parte=mi, voi ştiţi care. Şi... şi... aşari 
viața: non son rose senza spine. Să vă trăiască iubitele voastre, 
puilor!“ (L. Grămadă, Scrieri literare, pag. 36—1). 

Tânărul autor de atunci va fi după atâţia ani el însuşi ostaş 
şi comandant de mică unitate, dar nu va lupta pentru o cauză 
Străină, ci pentru apărarea ultimului petec ce mai rămăsese liber 
din ţara sa. Cu două zile înainte de a cădea la Cireşoaia, ceeace 
s'a întâmplat la 27 August 1917, el va scrie unui camarad şi 
prieten de care se legase în împrejurări puţin obicinuite din viaţa 
sa şi a generaţiei noastre, rândurile ce urmează la sfârşitul acestei 
expuneri de duioasă aducere aminte, în preajma îndeplinirii a 
douăzeci de ani aproape de când s'au întâmplat acestea. 

E o „carte din bătaie“ sau „o carte din cătane“, cum cu 
precoce intuiție de artă ştia el de mult că scriu ostaşii tuturor 
războaielor şi ce gândesc şi ce simt, cu dorul după ce au lăsat 
în urmă. Nici el nu putea fi altfel. Stând însă în faţa duşmanului, 
la hotarul însângerat şi greu ameninţat al ultimei fărâme de ţară 
liberă pe care venise s'o ajute și el la grea cumpănă, amintiri 
ale trecutului, ochi ce l-au uitat sau alţii ce-l urmăriau de ideparte . .. 
toate se vor topi, două zile mai târziu, când, în ceasul din urmă 
al datoriei, uitând toate şi chiar ce scrisese însuşi, el nici nu 
se va plânge de tristul său noroc de a muri aşa de tânăr, ba chiar 
nici la biata sa mamă nu se va gândi — ca altul dintre eroii scri- 
ului său de tinerețe, ci va păşi în fruntea alor săi, strigând, 
după mărturia celor ce erau aproape şi lrau văzut în clipele suz 
preme : „Inainte, tot înainte !“. 


Şi dacă ascultăm puţin, ca un ecou răsună par'că, pentru 
tinerimea de astăzi şi datoriile ei — aceleași şi altele — faţă de 
noua fară cucerită cu atâtea jertfe, ştiute şi neştiute. E ecoul 
ultimului strigăt al scriitorului, profesorului şi ostașului Ion Cirămadă : 
„Inainte, tot înainte !“. 

ANEXĂ 
Tg. Trotuş, 25 Aug. 1917 


„Să trăiţi D-le sublocotenent“, 


„Elevul plot. Grămadă Ion din R 8 vân. Vă trimite prin caz 
„maradul Dv. şi al său, d=] subiccot. Teodorescu, salutări res= 
„pectuoase“. 


„Dragă lancule“, 


„Aud că eşti la centrul de instrucție al Armatei Iza, că 
„eşti sănătos tun şi tragi din lulea tutun *). Mă bucură toate aceste 
„Şi m=aşi bucura şi mai mult, dacă aşi auzi că eşti cu Mihai 
„Viteazul de gât. Mitică neza luat=o înainte, căci după cum văd 
„din „Neamul Românesc“ — „viteazul profesor şi scriitor bucoz 
„vinean“ a fost decorat de M. S. Regele, probabil cu „Coroana 
„României“, iar acu(m) se află rănit înapoia frontului dela Mă- 
„răşeşti. Dela el am primit o singură scrisoare. 

„Eu sunt încă elev, deşi=s propus pentru avansare, ca şi tine, 


*) Intr'o carte poştală de campanie, cu data poştei din 13 Iunie 1917, 
carte poştală pe care am găsitzo în ultimul moment, când expunerea de faţă 
era la tipar, lon Grămadă îmi scria, tot în felul ultimei lui scrisori aici de faţă 
şi a firii lui de totdeauna, aprige şi sentimentale, parezcă m'ar fi fost el, ci eroul 
vreuncia din schițele lui de tinereţe, întru atât a rămas tânăr până la sfârşit: 
„Eu o duc bine cu instrucția recruţilor, cari formează o tabără deosebită, 
„în care fac exerciţii tofi recruţii diviziei a 8-a. Suntem la câțiva km de 
„front. Pe ziua de 1 Mai am fost eu, Mitică şi Micuţariu, împreună cu 
„alți 25 Bucovineni recunoscuţi cetățeni români. Dar neaflând ştirea decât 
„foarte târziu, n'am putut fi recomandat pentru avansare. Tu ești subloco= 
„tenent? Scrie-mi cum o duci pe acolo. Noi locuim în mijlocul unei pă- 
„duri de toată frumuseţea şi ducem o viață de tabără ceea ce-i cu totul 
„nou pentru mine. Numai din când în când mă apucă dorul de şpirikism 
„şi atunci pun lăutarii să-mi cânte cântecele ei. Atâta mângâiere am şi 
„eu. De altfel sufletul mi-i trist, căci rivalul meu, căpit. B., petrece în Bo- 
„toşani. Al tău Elev.=plot. Ion Grămadă Detaş. de recruți ai Div. 8-a, 
„Reg. 8 vân.“. 

„pe ziua de 1 Iunie. De altfel toți elevii din acest Reg. au fost pro- 
„puşi abia pe la 10 Iulie, ultimii din toată armata română“. 

„Reg. nostru n'a prea luat parte la luptă. A fost numai 10 
„zile pe poziţie, restul, dela ofensivă încoace am fost mereu în 
„rezervă. Pierderi = 20 de morţi şi răniţi. Acu(m), azi ori mâne, 
„plecăm la Oituz, intrăm serios în foc. Am de gând să nu mă 
„întorc decât cu Mihai Viteazul, să crape Mitică de ciudă, după 
„cum crăpa din pricina ghetelor mele galbene. Până acum am 
condus o recunoaștere de patrule pe Măgura Caşinului, cel mai 
îndrăcit punct de pe acest front. A fost bine“. 

„A fost pe aici Conu Alecu C. cu automobilul. Auzise 
„Cam murit şi s'a interesat la reg. de mine. Când a văzut colo 
„nelul cine se interesează de mine, miza trimis trăsura lui săzi 
„ies înainte (!!!). Conu Alecu m'a luat apoi la el la moşie lângă 
„Bacău, unde era cucoana şi băiatul, subloc. în cavalerie, care a 
„luptat foarte brav pe frotul dela Oituz“. 

„Am dormit şi mâncat bine, cum nu s'a mai întâmplat dela 
„petrecerea cu Spirikismul încoace. Apropos! Ştii că n'am primit 
„un şir dela ea? Şi ce mai dragoste a fost între noi... Of, măi 
„lancule! Ma uitat. Dar pentru aceea nu m'a uitat fata genera- 
„lului. Miza scris mereu, deadreptul şi prin verişorul ei (fostul 
„meu elev), iar prin Madam... miza trimis o iconiţă cezo purta 
„ea la gât, ca să mă apere de primejdii... Ce zici lancule? Acu 
e la Petrograd. Verişorul ei îmi spunea că a prins cârlig de... 
„Subsemnatul“. 

+. „Lacriţeanu e la aviaţie în Botoşani... Te salută I. Gră- 
„madă Reg. 8 vân. Div. 8 Armata II“. z 


„Dzlui Sublocotenent I. A“. 
„Rg. 53 Inf. Centrul de Instrucție al Armatei Ira“. 


m =] 
www.dacoromanica.ro Sr 


www.dacoromanica.ro 


